Logo, company name

Description automatically generated

**DEPOZĪTU PIEŅEMŠANAS, APKALPOŠANAS UN SLĒGŠANAS NOTEIKUMI**



Rīgā

Spēkā no 2025. gada 28. jūnija

|  |  |  |
| --- | --- | --- |
|  |  | |
| **NOTEIKUMOS LIETOTIE TERMINI** **Mēs, Banka** – AS „Industra Bank”, vienotais reģistrācijas Nr. 40003194988, juridiskā adrese: Muitas iela 1, Rīga, LV-1010, SWIFT/BIC: MULTLV2X, tīmekļa vietne: www.industra.finance, e-pasts: info@industra.finance. Bankai ir izsniegta licence kredītiestādes darbībai. Bankas darbību uzrauga Latvijas Banka, kuras adrese ir: K.Valdemāra iela 2A, Rīga, LV-1050, tīmekļa vietne: www.bank.lv.  **Cenrādis** – Mūsu pakalpojumu (operāciju) sniegšanas brīdī spēkā esošo pakalpojuma maksu saraksts par Mūsu sniegtajiem pakalpojumiem (operācijām), kurš pieejams https://industra.finance/  **Depozīta beigu datums** – datums, kad Depozītā noguldītie Jūsu naudas līdzekļi un Procenti tiek izmaksāti Jūsu Norēķinu kontā.  **Depozīta konts** – saskaņā ar šo Noteikumu nosacījumiem Jums atvērts konts, kurā uz noteiktu termiņu tiek izvietoti un uzskaitīti Jūsu noguldītie naudas līdzekļi.  **Depozīta sākuma datums** – datums, kad naudas līdzekļi ir ieskaitīti Depozīta kontā, ar šo datumu sākas Depozīta termiņš.  **Depozīta summa** – Jūsu naudas līdzekļi, kas saskaņā ar Līguma noteikumiem noguldīti Depozīta kontā.  **Depozīta termiņš** – periods, uz kuru saskaņā ar Līgumu Jūs esat noguldījis Depozītā naudas līdzekļus.  **Depozīts** – Jūsu naudas līdzekļu noguldījums Bankā uz noteiktu termiņu, saskaņā ar izvēlēto Depozīta veidu un noteiktu Procentu likmi.  **Jūs,** **Klients** – fiziska vai juridiska persona, kurai Bankā atvērts norēķinu konts un ar kuru noslēgts Līgums.  **Līgums** – Līgums par Depozīta pieņemšanu, apkalpošanu un slēgšanu, kurš tiek uzskatīts par noslēgtu starp Mums un Jums un kurš sastāv no:   * Pieteikuma Depozīta izvietošanai, * Depozītu pieņemšanas, apkalpošanas un slēgšanas noteikumiem, * Cenrāža un Bankas Vispārējiem darījumu noteikumiem.   **Norēķinu konts** –Jūsu norēķinu konts Bankā, kas tiek norādīts Pieteikumā un no kura uz Depozīta kontu tiek pārskaitīts Depozīts.  **Noteikumi** – šie Depozītu pieņemšanas, apkalpošanas un slēgšanas noteikumi.  **Patērētājs** – Klients – fiziska persona, kura par tādu atzīstama atbilstoši Latvijas Republikas Patērētāju tiesību aizsardzības likumam.  **Pieteikums** – Klientu apkalpošanas centrā vai Internetbankā aizpildīta pieteikuma forma “Pieteikums Depozīta izvietošanai”, kurā Jūs dodat Mums rīkojumu Depozīta izvietošanai, norādot:   * Depozīta veidu, * Depozīta termiņu, * Depozīta summu, * Depozīta valūtu un Procentu likmi.   Parakstot Pieteikumu, Jūs piekrītat Līguma noslēgšanai.  **Procenti** – procenti, kurus Mēs maksājam Jums par Depozītu un kas tiek aprēķināti no Depozīta summas, un ir atkarīgi no Depozīta noguldīšanas perioda un Procentu likmes.  **Procentu likme** – gada procentu likme, kuru Mēs maksājam Jums par Jūsu noguldīto Depozītu, kas ir atkarīga no laika perioda, uz kuru tiek noguldīts Depozīts, valūtas un Procentu izmaksas biežuma. Procentu likme tiek norādīta Pieteikumā atbilstoši Cenrādim vai saskaņā ar Mūsu un Jūsu atsevišķu vienošanos.  **Depozīta veids:**  **Vienkāršais depozīts** – Jūsu naudas līdzekļi, kuri ir ieskaitīti Depozīta kontā uz noteiktu termiņu, ar noteiktu fiksētu Procentu likmi un Depozīta un Procentu izmaksu Depozīta termiņa beigās, vai arī ar Depozīta izmaksu termiņa beigās un Procentu izmaksu reizi mēnesī.  [1] – Noteikumu rindkopu numerācija ērtākai lasīšanai. **VISPĀRĪGIE NOTEIKUMI** Jums Bankā ir jābūt atvērtam Norēķinu kontam, lai noslēgtu šo Līgumu.  Jūs varat izvēlēties kādu no šādiem Depozītu veidiem:   * Vienkāršais depozīts ar iespēju aprēķinātos Procentus saņemt Depozīta beigu datumā; * Vienkāršais depozīts ar iespēju aprēķinātos Procentus saņemt reizi mēnesī, noteiktā datumā.   Līgums ir noslēgts brīdī, kad Mēs pieņemam un apstiprinām Jūsu Pieteikumu.  Līgums stājas spēkā tikai pēc Depozīta summas ieskaitīšanas Depozīta kontā.  Depozīta minimālās summas apmērs ir noteikts Cenrādī.  Jūs varat noguldīt Depozītu pie Mums, izvēloties Depozīta veidu, valūtu un termiņu, kāds Līguma noslēgšanas brīdī ir norādīts Cenrādī.  Mēs un Jūs varam arī vienoties citādāk.  Ar Depozītu un Procentiem Jūs varat nodrošināt Finanšu nodrošinājuma likuma izpratnē uz cita noteikta dokumenta (līguma vai vienošanās) pamata izrietošo saistību izpildi pret Mums.  Šādā gadījumā Bankai ir tiesības tādu saistību neizpildes gadījumā bez saskaņošanas ar Jums ieturēt Depozītu vai tā daļu un Procentus vai to daļu neizpildīto saistību apmērā sev par labu. **DEPOZĪTA LĪGUMA NOSLĒGŠANA** Lai noslēgtu Līgumu, Mēs lūgsim Jums iesniegt Pieteikumu kādā no Mūsu Klientu apkalpošanas centriem.  Jūs varat iesniegt Pieteikumu arī Internetbankā*,* noformējot to atbilstoši Bankas prasībām.  Pieteikumā Mēs lūgsim Jums norādīt Jums vēlamo Depozīta veidu, Depozīta termiņu, Depozīta summu, Depozīta valūtu un Procentu likmi.  Parakstot Pieteikumu, Jūs dodat Mums rīkojumu pārskaitīt Pieteikumā norādīto Depozīta summu no Jūsu Norēķinu konta Jūsu Depozīta kontā.  Līgums stājas spēkā, kad naudas līdzekļi Depozīta apmērā ir ieskaitīti Jūsu Depozīta kontā.  Līgums ir spēkā līdz Pieteikumānoteiktajam Depozīta beigu termiņam, vai līdz brīdim, kad Jūs izbeidzat vai Mēs izbeidzam tā darbību pirms termiņa šajos Noteikumos noteiktajā kārtībā. **PROCENTI** Par naudas līdzekļu noguldīšanu Depozīta kontā Mēs Jums maksājam Procentus.  Procentus Mēs aprēķinām no naudas līdzekļu ieskaitīšanas brīža Depozīta kontā līdz Depozīta termiņa beigām, neieskaitot Depozīta beigu datumu.  Procenti par iepriekš aprēķināto procentu summu netiek aprēķināti jeb procenti netiek kapitalizēti.  Depozīta termiņa pirmā diena un Depozīta termiņa pēdējā diena tiek uzskatītas kā viena diena.  Mēs aprēķinām Procentus par Depozītā noguldītajiem naudas līdzekļiem par katru kalendāro dienu, ņemot vērā atlikumu Depozīta kontā katras dienas beigās.  Procenti tiek aprēķināti atbilstoši Procentu likmei, pieņemot, ka gadā ir 365 dienas un ņemot vērā faktisko kalendāro dienu skaitu mēnesī.  Procentu likme ir nemainīga visa Depozīta termiņa laikā. **DEPOZĪTA SUMMAS UN PROCENTU IZMAKSA** Depozīta summu un Procentus Mēs izmaksājam Jums, ieskaitot tos Pieteikumā norādītajā Norēķinu kontā.  Ja Depozīta summas izmaksas brīdī Depozīta summa un/ vai Procenti ir Jūsu vai cita klienta saistību pret Banku nodrošinājums, tad Depozīta summa un/ vai Procenti Jums netiek izmaksāti līdz Mūsu nodrošināto saistību pilnīgai izpildei.  Mēs izmaksājam Jums Procentus saskaņā ar Jūsu izvēlētā Depozīta veida nosacījumiem.  Mums ir tiesības neizmaksāt Procentus, ja:   * Līgums tiek izbeigts pirms Depozīta termiņa; * Depozīta summa vai tās daļa tiek izmantota kā finanšu ķīla Klienta saistību izpildei pret Banku.   Depozīta izmaksas diena iestājas Pieteikumānorādītajā Depozīta beigu datumā.   * Ja Depozīta termiņš ir izteikts kalendārajās dienās, tad Depozīta izmaksas diena ir pēdējā kalendārā Depozīta termiņa diena. * Ja Depozīta termiņš ir izteikts mēnešos, tad Depozīta izmaksas diena iestājas attiecīgā mēneša Depozīta sākuma datumā. * Ja Depozīta termiņš ir izteikts gados, tad Depozīta izmaksas diena iestājas attiecīgā gada Depozīta sākuma datumā un mēnesī. * Ja attiecīgajā mēnesī nav dienas datuma, kas sakrīt ar Depozīta sākuma dienas datumu, tad Depozīta izmaksas diena iestājas nākamajā dienā pēc Depozīta sākuma datuma.   Brīdī, kad Mēs Jums izmaksājam Depozīta summas un/vai Depozīta Procentus, Mēs no šīm summām ieturam nodokļu un nodevu maksājumus saskaņā ar izmaksas brīdī Latvijas Republikā spēkā esošajiem normatīvajiem aktiem. **DEPOZĪTA LĪGUMA PIRMSTERMIŅA IZBEIGŠANA** Jums ir tiesības pieprasīt Līguma izbeigšanu jebkurā brīdī tā darbības laikā, ievērojot Noteikumus.  Tomēr Jums nav šādu tiesību, ja Depozīts tiek izmantots kā finanšu nodrošinājums.  Ja Jūs esat Patērētājs un Jūs ar Mums Līgumu esat noslēguši Internetbankā, tad Jums ir tiesības 14 dienu laikā pēc attiecīgā Līguma noslēgšanas atteikties no Līguma un vienpusēji atkāpties no Līguma.  Tās ir atteikuma tiesības.  Lai izmantotu atteikuma tiesības, Jums jāiesniedz Bankai pieteikums Internetbankā. Šajā gadījumā līgumsodu par Līguma pirmstermiņa izbeigšanu Mēs nepiemērojam.  Ja Jūs vēlaties izmantot atteikuma tiesības un par to paziņojat Mums pēc tam, kad Depozīta summa jau ir ieskaitīta Jūsu Depozīta kontā, Mēs atmaksājam Jums Depozīta summu.  Šajā gadījumā Procentus Mēs Jums nemaksājam.  Ja Depozīts tiek izbeigts pēc Jūsu iniciatīvas pirms Līguma termiņa beigām, Jums tiek piemērots atbilstošs līgumsods saskaņā ar Cenrādi. Līgumsods tiek piemērots arī tad, ja Jūs esat Patērētājs un neesat izmantojis atteikuma tiesības.  Šāda līgumsoda apmērs ir atkarīgs no tā, cik kalendārās dienas iepriekš (vismaz 30 vai mazāk par 30) Jūs rakstiski būsiet brīdinājis Mūs par Jūsu vēlmi izbeigt Līgumu pirms termiņa.  Ja Jūs izbeidzat Līgumu pirms termiņa, tad Mēs Jums neizmaksājam Procentus.  Tāpat iepriekš izmaksātā Procentu summa, ja tāda bijusi, tiek ieturēta no Depozīta summas vai citiem Jūsu naudas līdzekļiem Bankā.  Mums ir tiesības, iepriekš rakstiski Jūs brīdinot, izbeigt Līgumu un aizvērt Jūsu Depozīta kontu pirms Depozīta beigu datuma, ja:   * + - * Jūs nepildāt Mūsu noteiktās prasības attiecībā uz Jūsu izpēti, vai Jums vai ar Jums saistītai personai ir piemērotas nacionālās vai starptautiskās sankcijas, tostarp ASV OFAC sankcijas;       * tiek vērsta piedziņa uz Jūsu naudas līdzekļiem saskaņā ar Latvijas Republikas spēkā esošiem normatīvajiem aktiem;       * Mēs pēc savas iniciatīvas pārtraucam darījuma attiecības ar Jums Latvijas Republikas normatīvajos aktos noteiktajā kārtībā un gadījumos;       * Mēs izmantojam Depozītu kā finanšu nodrošinājumu Jūsu neizpildīto finanšu saistību dzēšanai.   Jūsu (fiziskas personas) nāves gadījumā vai Jūsu (juridiskas personas) likvidācijas gadījumā, mantiniekiem, administratoram vai citiem tiesību pārņēmējiem ir tiesības pieprasīt Depozīta pirmstermiņa izbeigšanu.  Šādā gadījumā Mēs:   * atmaksājam Depozītu bez Procentiem (tajā skaitā iepriekš izmaksātiem un aprēķinātiem) personām, kas iesniegušas šādu pieprasījumu un * ieturam Cenrādī noteikto līgumsodu.   Šīm personām būs pienākums iesniegt Mums dokumentus, kas apliecina tiesības rīkoties ar Jūsu naudas līdzekļiem.  Ja uz Jūsu (fiziskas personas) mantojumu tiesības uz mantojumu ir apstiprinātas vairākiem mantiniekiem, tad visiem mantiniekiem ir jāiesniedz iesniegumi par Depozīta pirmstermiņa izbeigšanu.  Jums nav tiesību pieprasīt izvietotās Depozīta summas pirmstermiņa izmaksāšanu pa daļām. **ĪPAŠIE NOTEIKUMI** Ar brīdi, kad Jums rodas saistības pret Banku, Jūsu Depozītā noguldītie naudas līdzekļi un aprēķinātie Procenti tiek:   * uzskatīti par jebkuru Jūsu saistību pret Banku izpildes finanšu nodrošinājumu Latvijas Republikas Finanšu nodrošinājuma likuma izpratnē un * ieķīlāti Mums kā finanšu ķīla.   Tajā gadījumā, kad iestājas saistību izpildes notikums, Mums:   * ir tiesības Jūsu neizpildīto saistību summu norakstīt no Depozīta konta un * novirzīt to Jūsu neizpildīto saistību dzēšanai.   Gadījumā, ja Jūs esat fiziska persona, Mēs Jūs informēsim par finanšu ķīlas izmantošanu.  Klienta nāves (fiziska persona) vai likvidācijas gadījumā (juridiska persona) mantinieki, administrators vai citi tiesību pārņēmēji pārņem Līgumā noteiktās saistības un tiesības uz tādiem pašiem noteikumiem, kādi Līgumā ir noteikti Klientam.  Jūsu un Mūsu no Līguma izrietošās tiesiskās attiecības, kuras nav atrunātas Līgumā, reglamentē Mūsu Vispārējie darījumu noteikumi, kā arī Latvijas Republikas spēkā esošie normatīvie akti.  Mēs garantējam Jums Jūsu Depozīta summas atmaksu saskaņā ar Latvijas Republikas Noguldījumu garantiju likuma noteikumiem. | | [1]  [2]  [3]  [4]  [5]  [6]  [7]  [8]  [9]  [10]  [11]  [12]  [13]  [14]  [15]  [16]  [17]  [18]  [19]  [20]  [21]  [22]  [23]  [24]  [25]  [26]  [27]  [28]  [29]  [30]  [31]  [32]  [33]  [34]  [35] |